Podkājas
Podkājas ir vasarnīcu ciems Ropažu novada Ropažu pagastā. Izvietojies Tumšupes krastos pie autoceļa P3 7,5 km no pagasta centra Ropažiem, 31 km no novada centra Ulbrokas un Rīgas centra. Apdzīvotā vieta izveidojusies uz agrākās Podkājas muižas (Podekay, Pohdekahje) zemes, Latvijas PSR laikā uzbūvēja vasarnīcu ciematu. Sastāv no kooperatīviem «Jugla» rietumos un «Tumšupe» austrumdaļā.